Asteqsi iwulmen ɣef wawal n tmaziɣt (n wass-a), d wa : awal-a, yella ? yekki deg umawal n tmaziɣt n wass-a, neɣ ala ? ma yella, neɣ ma yekki? Yettnamak anect-a : ma yella qqaren-t medden ? Qqaren-t medden, meḥsub : ma yettwana deg tuget n tamiwin n Tmurt, ma yeqqar-it umeẓyan d umeqqran, argaz tameṭṭut, win yeɣran d win ur neɣri, atg. Dɣa, ma yella ih, ihi : d awal n tmaziɣt ; ma yella ḥedd ur as-isli, ḥedd ur tyeqqar, ihi mačči d awal n tutlayt-a.